Midnight Train

Starten

Midnight Train startet i utgangspunktet opp i 1995 med låven til Arne Opsahl Hop i Vinjefjorden i Trøndelag som øvingslokale. Medvirkende i bandet den gangen var Arne Opsahl Hop, Tor Ola Opsahl fra Trondheim og Jan Egil Ormseth fra Aure. Etterhvert sluttet Ormseth og ble erstattet av Svein Rødseth fra Kristiansund på trommer. De flyttet da base til Kristiansund i og med at Arne etablerte seg der med familie. I 1996 kom Rune Kjørsvik fra Aure som erstatter for Tor Ola Opsahl på bass og Øyvind Winje fra Kristiansund ble tatt inn som ekstra gitarist. Da begynte de å sikte mot sin første plateinnspilling, men det skulle ytterligere et par utskiftninger til for å gjøre bandet komplett.
Rune Kjørsvik ble erstattet av Vidar Bjerkelund fra Frei og Svein Rødseth overlot trommestikkene til Kai Ove Myran fra Averøy.
Det ble mange spillinger på lokalet og hos diverse MC-klubber etterhvert, og i 1997 så Midnight Trains første maxi single CD-verdenen. Den fikk navnet The Wizard og ble innspilt i Frog studio hos Dance with a Stranger gitarist Frode Alnæs. Opplaget ble trykt i kun 1000 eksemplarer som forsvant i en fei ut til kunder, radiostasjoner, arrangører og lignende.
At Midnight Train hadde en spesiell forkjærlighet for band som Uriah Heep, Steppenwolf og annen '70-tallsrock forøvrig var det ingen tvil om, og deres første CD var tydeligvis inspirert av dette og deres reportar var deretter. Et sted mellom 1997 og 1998 gjorde Midnight Train det de ble mest respektert for: på en og samme helg opptrådte de live på NRK P3 for så og fortsette konserten på Trondheimsstedet Bør Børson. Her opplevde de å sette publikumsrekord som vil stå til evig tid, da ingen verken før eller etter greide å nå dette publikumstallet. Bør Børson ble lagt ned ca. 1 år etter.
Etterhvert som deres CD gjorde inntog i de norske hjem, havnet den også i utlandet. Her opplevde Arne Opsahl Hop en natt å våkne kl 03:00 en natt, av en telefon fra Aberdeen i Skottland. De kunne tilby ham platekontrakt og ville få ham over til Skottland snarest mulig. Av en eller annen grunn takket Arne nei til tilbudet, da han ikke tok tilbudet seriøst og trodde det var på spøk. Midnight Train holdt på frem til 2000, og avsluttet sin karriere med konsert i Braatthallen i hjembyen Kristiansund, med et heller labert publikumsoppmøte.

Det nye Midnight Train

I 2003 ble det igjen rettet oppmerksomhet rundt Midnight Train. Det viste seg at deres gamle CD The Wizard hadde levd sitt eget liv disse årene og var blitt spredd både rundt om i landet og utlandet. Midnight Train viste seg å være kjent på steder de aldri hadde spilt tidligere. Arrangører begynte å melde interesse for et comeback og denne interessen viste seg å være av en større karakter.
Arne startet da forbedringene til det nye Midnight Train i oktober 2003. Det ble skrevet sanger, arrangører og media ble opplyst om at et comeback var på trappene, og lista ble lagt høyt når det gjaldt å kvalitetssikre prosjektet.
Ingen av de gamle medlemmen var aktuelle av diverse grunner, kun Arne var igjen. Arne var blitt kjent med bassisten Odd Magne Wammer fra Kristiansund, som blant annet hadde spilt med Øivind Elgenes i bandet Onkel Tom's hytte tidligere, og Wammer var tent på idèen om Midnight Train og ville være med å satse. Ved en tilfeldighet kom Arne i kontakt med keyboardspiller og vokalist Knut Øystein Landsem fra Leksvik i Trøndelag. Etter en prøvespilling var Landsem med i bandet. Til slutt fikk han tak i Kjetil Krangsås fra Ørland, på trommer.
De nye medlemmene ble presentert for Arnes låtmateriale, samt at de satte sitt eget preg på det, noe som resulterte i en ny CD med navn Ice People Calling, som ble spilt inn i Brygga Studio i Trondheim. Ice People Calling er basert på Sagaen om Isfolket av Margit Sandemo, og coveret på CD-en er prydet av karakteren «Sol Angelica» fra samme bokserie. Margit Sandemo fikk selv et eksemplar av CD-en på sin 80-årsdag.
CD-en ble første gang lansert på åpningskonserten til det nye Midnight Train. Denne ble avholdt i Hemnehallen på Kyrksæterøra i Hemne kommune, 1. mai 2004. Dette ble en stor opplevelse for både publikum og band. Bandet ble igjen oppløst i 2005, og har etter det bare hatt en og annen gjesteopptreden. De har også laget to supporterlåter for Kristiansund Ballklubb.